Paul van Zeeland

Paul Guillaume van Zeeland (født 11. november 1893 i Soignies, død 22. september 1973 i Brussel) var en belgisk jurist, statsviter og katolsk politiker. Han var sitt lands statsminister fra 1935 til 1937. 

Zeeland studerte jus og finansvitenskap ved Katholieke Universiteit Leuven og gikk i 1914 inn i den belgiske arme. Han satt fra 1916 i tysk krigsfangenskap. Etter krigen tok han den juridiske doktorgrad i Leuven og studerte deretter ett år ved universitetet i Princeton.  I 1922 ble han ansatt i Belgias nasjonalbank og ble viseguvernør der i 1926. Han overtok et professorat i Leuven i 1928 og grunnla institutt for global økonomikunnskap. Paul van Zeeland deltok allerede fra 1920 i nesten alle internasjonale konferanser om næringslivs- og finansproblemer inntil han i 1934 ble minister uten portefølje i den belgiske regjeringen.

Zeeland var deretter utenriks- og handelsminister i perioden 1935–1936 under Leopold III, leder av den belgiske kommisjonen for etterkrigsspørsmål i 1941, leder av repatrieringskommisjonen i 1944 og fra 1949 til 1954 igjen utenriksminister.

Han grunnla European League for Economic Cooperation.

Referanser 

Belgias statsministre
Personer fra Soignies